《寄赠桃林尉史温》
宋代·魏野

知韫才能负壮心，莫嗟作尉尚湮沉。
幽求起去登台席，居易徵来入翰林。
望气台边桑柘密，弃繻关畔水云深。
怜君况是徵君后，闲擬秋凉策杖寻。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。